Държавен вестник, бр. 68, 2014 г., стр. 112

СТР.  112	
Д Ъ Р Ж А В Е Н  В Е С Т Н И К 	
БРОЙ  68
(2) За борсово търгувани фондове в регис­
търа на колективните инвестиционни схеми се 
вписват съответно обстоятелствата по ал. 1, 
както и следните обстоятелства:
1. регулираният пазар, на който се пред­
лагат акциите или дяловете на борсово тър­
гувания фонд;
2. индикативната нетна стойност на ак­
тивите;
3. наименованието на маркет-мейкъра или 
маркет-мейкърите, осигуряващи поддържане 
на борсова цена на акциите или дяловете, с 
които са сключени договори.
(3) За инвестиционните дружества в регис­
търа се вписват съответно обстоятелствата по 
ал. 1, както и следните обстоятелства:
1. поканата по чл. 115, ал. 2 ЗППЦК и 
материалите за общото събрание по чл. 224 
ТЗ съгласно чл. 115, ал. 5 ЗППЦК;
2. уведомлението по чл. 115в, ал. 2 ЗППЦК;
3. протоколът от общото събрание на ак­
ционерите, изпратен съгласно чл. 117, ал. 2, 
съответно чл. 112б, ал. 1 ЗППЦК, и уведом­
ленията за упълномощаване съгласно чл. 116, 
ал. 11 ЗППЦК;
4. имената (собствено, бащино и фамилно) 
на назначените квестори.
(4) В регистъра на колективните инвестици­
онни схеми за структури от типа главна – за­
хранваща колективна инвестиционна схема по 
смисъла на глава осма от ЗДКИСДПКИ по 
партидата на всяка колективна инвестиционна 
схема от структурата се вписват съответно 
обстоятелствата по ал. 1, както и следните 
обстоятелства:
1. решението на комисията, с което се 
издава одобрение за инвестиране в главна 
колективна инвестиционна схема по чл. 69 
ЗДКИСДПКИ или за замяна на главната 
колективна инвестиционна схема;
2. качеството на колективната инвестици­
онна схема на главна или захранваща, като 
за захранващите колективни инвестиционни 
схеми се посочва в дялове на кои главни 
колективни инвестиционни схеми е разре­
шено да инвестират, съответно за главните 
колективни инвестиционни схеми се посочва 
кои са захранващите ги колективни инвести­
ционни схеми;
3. трите имена, съответно наименование и 
ЕИК, на регистрираните одитори на главната 
и на захранващата схема;
4. наименованията, ЕИК, седалището и 
адресът за управление на депозитарите на 
главната и на захранващата схема;
5. по партидата на захранващата колективна 
инвестиционна схема се вписват годишният 
и 6-месечният отчет на главната колективна 
инвестиционна схема, когато тя е с произход 
от друга държава членка;
6. документът с ключова информация за 
инвеститорите по чл. 57 ЗДКИСДПКИ на 
захранващата и главната колективна инвес­
тиционна схема;
7. датата, на която захранващата колективна 
инвестиционна схема започва да инвестира 
в главната колективна инвестиционна схема, 
или ако тя вече е инвестирала в нея, датата, 
на която нейната инвестиция ще надхвърли 
ограничението по чл. 48, ал. 1 ЗДКИСДПКИ;
8. заявлението или уведомлението съгласно 
чл. 85, ал. 1, т. 1 и 2 от Наредба № 44 от 2011 г. 
за изискванията към дейността на колектив­
ните инвестиционни схеми, инвестиционните 
дружества от затворен тип и управляващите 
дружества (ДВ, бр. 85 от 2011 г.) или по чл. 87, 
ал. 1 от Наредба № 44 от 2011 г.;
9. решението на комисията, с което се из­
дава одобрение по чл. 73, ал. 1 или по чл. 74, 
ал. 1 ЗДКИСДПКИ.“
§ 19. В наименованието на раздел VI на 
глава втора думите „и управляваните от тях 
договорни фондове“ се заличават.
§ 20. В чл. 23 се правят следните изменения 
и допълнения:
1. Алинея 1 се изменя така:
„(1) В регистъра на управляващите дружес­
тва, които са получили лиценз за извършване 
на дейност по чл. 86 ЗДКИСДПКИ, се вписват:
1. решението на комисията, с което се 
издава лиценз за извършване на дейност 
като управляващо дружество, съответно се 
признава лиценз за извършване на дейност 
като управляващо дружество на юридическо 
лице от трета държава;
2. решението на комисията за разширяване 
на обхвата на лиценза за извършване на дей­
ност като управляващо дружество съгласно 
чл. 96 ЗДКИСДПКИ;
3. датата и номерът на решението на съвета 
на директорите, с което се приема управля­
ващото дружество за член на Централния 
депозитар;
4. наложените санкции на управляващо­
то дружество от съвета на директорите на 
Централния депозитар, датата и номерът на 
решението;
5. датата и номерът на решението на съвета 
на директорите, с което се изключва управля­
ващото дружество като член на Централния 
депозитар;
6. решението на заместник-председателя 
на КФН, ръководещ управление „Надзор на 
инвестиционната дейност“, с което е издадено 
одобрение за избор на член на управителен или 
контролен орган на управляващото дружество;
7. решението на заместник-председателя 
на КФН, ръководещ управление „Надзор на 
инвестиционната дейност“, с което е издадено 
одобрение за избор на лице, което може да 
сключва самостоятелно или съвместно с дру­
го лице сделки за сметка на управляващото 
дружество, и трите имена (собствено, бащино 
и фамилно) на това лице;